Ehdotus neuvoston päätös ATK–EY-ministerineuvostossa vahvistettavasta yhteisön kannasta komission hallinnoiman kahdenvälisen lisärahoituksen sallimiseen Afrikan rauhanrahaston tavoitteiden tukemiseksi /* KOM/2007/0224 lopull. */





[pic] | EUROOPAN YHTEISÖJEN KOMISSIO | Bryssel 26.4.2007 KOM(2007) 224 lopullinen Ehdotus NEUVOSTON PÄÄTÖS ATK–EY-ministerineuvostossa vahvistettavasta yhteisön kannasta komission hallinnoiman kahdenvälisen lisärahoituksen sallimiseen Afrikan rauhanrahaston tavoitteiden tukemiseksi (komission esittämä) PERUSTELUT Maaliskuun 5 päivänä 2007 kokoontunut yleisten asioiden ja ulkosuhteiden neuvosto totesi, että Darfurissa Sudanissa toteutettavan Afrikan unionin AMIS-operaation rahoitustarpeita on käsiteltävä pikaisesti. Euroopan unioni oli jo sitoutunut myöntämään noin 400 miljoonaa euroa AMIS-operatiota varten yhdeksännestä Euroopan kehitysrahastosta, jäljempänä ’EKR’, Afrikan rauhanrahaston kautta, ja jäsenvaltiot ovat sitoutuneet kahdenväliseen rahoitukseen. Neuvosto ilmoitti olevansa valmis myöntämään Afrikan rauhanrahastolle varoja yhdeksännestä EKR:stä tarkoituksenaan mahdollistaa lisärahoitusavun myöntäminen AMIS-operaatioon. Afrikan unionin komissio on tehnyt asiassa pyynnön, jota koskevaa AKT-valtioiden päätöstä odotetaan. Koska EU:n jäsenvaltiot ovat ilmaisseet halukkuutensa EU:n ja sen jäsenvaltioiden yhdessä antamaan kahdenväliseen lisärahoitukseen, ehdotettiin, että kyseinen lisärahoitus olisi annettava komission hallinnoiman yhteisen hankkeen puitteissa afrikkalaisten kumppaneiden kustannusten vähentämiseksi ja rahaston varojen käytön koordinoinnin ja valvonnan parantamiseksi. Yhdeksännen EKR:n osalta tämä tehdään Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun ja Luxemburgissa 25 päivänä kesäkuuta 2005 tarkistetun kumppanuussopimuksen, jäljempänä ’AKT–EY-kumppanuussopimus’, liitteessä I olevan 8 kohdan perusteella. Kyseisessä kohdassa todetaan, että ”jos jostakin sopimuksen välineestä myönnettävät varat loppuvat ennen tämän rahoituspöytäkirjan voimassaolon päättymistä, AKT-EY-ministerineuvosto toteuttaa aiheelliset toimenpiteet.” Edellä mainitun 8 kohdan edellytykset täyttyvät. Ensinnäkin yhdeksännen EKR:n kattamia rahoituspöytäkirjan mukaisia varoja ei voida sitoa 31 päivän joulukuuta 2007 jälkeen. Toiseksi, Afrikan rauhanrahaston kartuttamiseen siihen saakka, kun kymmenes EKR tulee voimaan, on varattu AKT-valtioiden keskinäisen yhteistyön määrärahoista arviolta 100 miljoonaa euroa. Se ei riitä AMIS-operaation toteuttamiseen kyseiseen päivämäärään saakka. Ehdotettu yhteisneuvoston päätös perustuu AKT–EY-kumppanuussopimuksen liitteessä I olevaan 8 kohtaan. Siinä annetaan jäsenvaltioille mahdollisuus myöntää kahdenvälistä lisärahoitusta komission hallinnoimalle erityisoperaatiolle siirtymäkauden ajaksi ennen kuin kymmenes EKR tulee voimaan. Näin ollen komissio ehdottaa, että neuvosto hyväksyy liitteenä olevan päätöksen. Ehdotus NEUVOSTON PÄÄTÖS ATK–EY-ministerineuvostossa vahvistettavasta yhteisön kannasta komission hallinnoiman kahdenvälisen lisärahoituksen sallimiseen Afrikan rauhanrahaston tavoitteiden tukemiseksi EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan, ottaa huomioon Afrikan, Karibian ja Tyynenmeren valtioiden ryhmän, jäljempänä ’AKT-valtiot’, jäsenten sekä Euroopan yhteisön ja sen jäsenvaltioiden välisen Cotonoussa (Beninissä) 23 päivänä kesäkuuta 2000 allekirjoitetun ja Luxemburgissa 25 päivänä kesäkuuta 2005 tarkistetun kumppanuussopimuksen, jäljempänä ’AKT–EY-kumppanuussopimus’[1], sekä katsoo seuraavaa: (1) Joulukuun 11 päivänä 2003 tehdyssä AKT–EY-ministerineuvoston päätöksessä N:o 3/2003[2] määrättiin tarvittavasta rahoitustuesta Afrikan rauhanrahaston perustamiseksi. (2) Maaliskuun 5 päivänä 2007 kokoontunut yleisten asioiden ja ulkosuhteiden neuvosto totesi, että Darfurissa Sudanissa toteutettavan Afrikan unionin AMIS-operaation rahoitustarpeita on käsiteltävä pikaisesti. (3) Määrärahat, jotka AKT-valtioiden keskinäisen yhteistyön puitteissa on varattu Afrikan rauhanrahaston kartuttamiseen siihen saakka, kun kymmenes Euroopan kehitysrahasto, jäljempänä ’EKR’, tulee voimaan, eivät riitä AMIS-operaation toteuttamiseen kyseiseen päivämäärään saakka. Jäsenvaltiot ovat tämän vuoksi ilmaisseet halukkuutensa antaa kahdenvälistä lisärahoitusta. Kyseinen lisärahoitus olisi suunnattava Afrikan rauhanrahastoon ja komission olisi hallinnoitava sitä rahaston varojen käytön koordinoinnin ja valvonnan parantamiseksi, kunnes kymmenes EKR tulee voimaan. (4) Toukokuun 30 päivänä 2005 tehdyn neuvoston päätöksen 2005/446/EY[3] mukaisesti yhdeksännen EKR:n varoja ei voida sitoa enää 31 päivän joulukuuta 2007 jälkeen, ON PÄÄTTÄNYT SEURAAVAA: Ainoa artikla AKT–EY-ministerineuvostossa vahvistettava yhteisön kanta jäsenvaltioiden antamaan ja komission hallinnoimaan kahdenväliseen lisärahoitukseen perustuu liitteenä olevan AKT–EY-ministerineuvoston päätösluonnokseen. Päätösluonnokseen voidaan tehdä vähäisiä muutoksia ilman neuvoston erillistä päätöstä. Tehty Brysselissä […] päivänä […] kuuta […]. Neuvoston puolesta Puheenjohtaja LIITE Luonnos: AKT–EY-ministerineuvoston päätös komission hallinnoiman kahdenvälisen lisärahoituksen sallimisesta Afrikan rauhanrahaston tavoitteiden tukemiseksi AKT−EY-MINISTERINEUVOSTO, joka ottaa huomioon Afrikan, Karibian ja Tyynenmeren valtioiden ryhmän, jäljempänä ’AKT-valtiot’, jäsenten sekä Euroopan yhteisön ja sen jäsenvaltioiden välisen Cotonoussa (Beninissä) 23 päivänä kesäkuuta 2000 allekirjoitetun ja Luxemburgissa 25 päivänä kesäkuuta 2005 tarkistetun kumppanuussopimuksen, jäljempänä ’AKT–EY-kumppanuussopimus’[4], ja erityisesti sen liitteessä I olevan 8 kohdan, sekä katsoo seuraavaa: (1) Joulukuun 11 päivänä 2003 tehdyssä AKT–EY-ministerineuvoston päätöksessä N:o 3/2003[5] määrättiin tarvittavasta rahoitustuesta Afrikan rauhanrahaston perustamiseksi. (2) Maaliskuun 5 päivänä 2007 kokoontunut yleisten asioiden ja ulkosuhteiden neuvosto totesi, että Darfurissa Sudanissa toteutettavan Afrikan unionin AMIS-operaation rahoitustarpeita on käsiteltävä pikaisesti. (3) Määrärahat, jotka AKT-valtioiden keskinäisen yhteistyön puitteissa on varattu Afrikan rauhanrahaston kartuttamiseen siihen saakka, kun kymmenes Euroopan kehitysrahasto, jäljempänä ’EKR’, tulee voimaan, eivät riitä AMIS-operaation toteuttamiseen kyseiseen päivämäärään saakka. Jäsenvaltiot ovat tämän vuoksi ilmaisseet halukkuutensa antaa kahdenvälistä lisärahoitusta. Kyseinen lisärahoitus olisi suunnattava Afrikan rauhanrahastoon ja komission olisi hallinnoitava sitä rahaston varojen käytön koordinoinnin ja valvonnan parantamiseksi, kunnes kymmenes EKR tulee voimaan. (4) Toukokuun 30 päivänä 2005 tehdyn neuvoston päätöksen 2005/446/EY[6] mukaisesti yhdeksännen EKR:n varoja ei voida sitoa enää 31 päivän joulukuuta 2007 jälkeen. (5) Tämän vuoksi on säädettävä jäsenvaltioiden antamasta, komission hallinnoimasta lisärahoituksesta Afrikan rauhanrahaston tavoitteiden tukemiseksi, ON PÄÄTTÄNYT SEURAAVAA: 1 artikla Vapaaehtoiset rahoitusosuudet EU:n jäsenvaltiot voivat 30 päivään syyskuuta 2007 saakka antaa komissiolle vapaaehtoisia lisärahoitusosuuksia Afrikan rauhanrahaston tavoitteiden tukemiseksi rahoituspöytäkirjan mukaisesti. Komissio vastaa kyseisten rahoitusosuuksien hallinnoimisesta Afrikan rauhanrahaston puitteissa yhdeksännen Euroopan kehitysrahaston menettelyjen mukaisesti lukuun ottamatta vapautettuja maksusitoumuksia, jotka palautetaan jäsenvaltioille suhteutettuina niiden vapaaehtoisiin lisärahoitusosuuksiin. 2 artiklaVoimaantulo Tämä päätös tulee voimaan päivänä, jona se tehdään. Tehty Brysselissä 25 päivänä toukokuuta 2007. AKT−EY-ministerineuvoston puolesta Puheenjohtaja [1] EUVL L 287, 28.10.2005. [2] EUVL L 345, 31.12.2003, s. 108. [3] EUVL L 156, 18.6.2005. [4] EUVL L 209, 11.8.2005, EUVL L 287, 28.10.2005. [5] EUVL L 345, 31.12.2003, s. 108. [6] EUVL L 156, 18.6.2005.